**Status mail** 6.3.2015

**Moodle**

Vedvarende problemer med performance på de nyeste Moodleservere fik mig til at se nærmere på dem i december.

Normalt kan performanceproblemer klares ret nemt ved at tildele ekstra ressourcer, men når vi tilføjede ekstra CPU’er, crashede apache-webserveren konsekvent. Løsningen, vi fandt frem til, var en opgradering af apache-webserveren og PHP. Vi udførte tests på en opgraderet klon af Nærums Moodleserver og fik faktor 15 performanceforbedring, uden at serveren gik ned.

En nyere version af PHP er også nødvendig for at opgradere selve Moodle, så det er to fluer med et smæk.

Nu har jeg så opgraderet Nærums og Rødovres servere, men selvom jeg fik tilbagemeldinger på forbedret performance, viste de sig stadig at være noget ustabile. Jeg tror dog, jeg efterhånden har fanget de fleste konfigurationsproblemer, og så har jeg tilknyttet et script, der sørger for, at serverne i tilfælde af crash kommer op efter max 5 minutter (så eleverne kan lave deres hjemmeopgaver om aftenen uden alt for store forstyrrelser). Jeg afventer nu tilbagemeldinger fra Rødovre og Nærum, så jeg ved, om det er værd at fortsætte med opgraderinger af de resterende servere.

**Indkøb af nye SAN switche**

En af vores SAN switche brød som bekendt sammen i december, så vi kørte kun på en i en periode. Jeg brugte en del tid på at finde de rigtige afløsere og endte med at tilmelde ITF til statens indkøbsaftale, så vi kunne købe 2 stk. C3650 switche og spare ~20.000kr(!). Disse fik vi sat op i vinterferien, og de har kørt fint siden.

**Netværksudfordringer**

Ordrup fik sat en ny Wifi controller op d. 22.1., da den gamle insisterede på at crashe ved software opgraderinger. Desværre endte den nye med at gøre nøjagtigt det samme, så vi måtte konkludere, at det rent faktisk var et firmware-problem. Vi har efterfølgende fået en ny beta firmware installeret, og det ser ud til at løse problemet, så nu kan Ordrup køre AC standard og bruge deres nye AP’er.

Flytningen af Borupgaard til vores fælles internet har også givet nogle udfordringer, i og med de ville have deres wifi-controller lokalt. Det gjorde det nødvendigt at oprette et såkaldt vrf, hvilket kræver, at vi har Nianet inde over. At få fire instanser (gymnasium, ITF, netværksmand, Nianet) til at spille giver ind i mellem nogle udfordringer, især når Nianet ofte tager sig god tid til at lave nye konfigurationer (der rent faktisk virker). Vi fik dog omsider vippet Borupgaards net over på vores fælles internet, men har efterfølgende måtte vippe det tilbage, da der opstod problemer efter vinterferien. Næste uge kigger vi på det igen og får forhåbentlig sat et punktum i den sag.

En firewall-opdatering gik galt om aftenen den 27. feb., og det betød, at flere netværk (administrativt blandt andet) var nede indtil lørdag eftermiddag (d. 28. feb.). Det er højst sandsynligt en bug i Palo Alto softwaren, som nu er blevet indrapporteret. Rent teknisk ser det ud til, at en trunk (på cisco) til subinterfaces (på PA) ikke fungerer helt, som det skal, og det minder meget om et andet problem, jeg stødte på under oprettelsen af et eksamensnetværk til Ordrup. Dette gav en masse bøvl, og selvom vi var fire mand på sagen, var der ingen der kunne gennemskue, hvad der gik galt. Men efter vores opdatering fejlede og netop gav nogle problemer, der også involverede trunk/subinterfaces, så tror jeg, der kan være en sammenhæng.

Rødovre har fået skiftet hele deres lokale netværk ud i vinterferien. Nye switche og nye fibre. Jeg er sikker på, de bliver glade for det, for det bør give et massivt boost på netværkets performance.

Og så fik Nærums administration nye computere i vinterferien. I7 CPU, 8GB ram og SSD diske! Der må være nogle glade brugere…

**Sikker mail**

Sikker mail har stået højt på dagsordenen i den seneste tid. Jeg tror alle gymnasier hurtigt fik lavet en dedikeret mailboks til sikker mail, som man vil benytte indledningsvis, inden alle hopper på Comendo løsningen. Det virker også som den bedste og mest brugervenlige løsning - og den giver mulighed for at sende digital post til e-boks, i stedet for almindelige rekommanderede breve.

**SLA, sikkerhed og drift**

På sidste Styregruppemøde bad vi om, at man mindede om SLA’en. Man kan ind imellem få det indtryk, at dens indhold kun kendes af meget få. Hvis SLA’en skal have betydning, skal den overholdes begge veje, og it-folk og ledelser kende til indholdet og forsøge at efterleve den. Det kan også medvirke til at smidiggøre servicen fra ITF’s side og skabe større tilfredshed på begge sider. Det ville være en stor hjælp, og det ville også gavne både drift og sikkerhed, hvis man husker at oplyse mig om eller gerne inddrage mig i, hvis man påtænker at købe nyt materiel, der er en del af netværket, eller hvis man bevæger sig ud over de rettigheder, den enkelte institution har på serverniveau, og som er beskrevet i SLA’en.

Det er generelt en svær balancegang, når vi et så autonomt it-fællesskab, hvor gymnasierne i høj grad selv bestemmer, hvad man vil anvende af materiel, software osv., samtidig med at It-fællesskabet skal være ansvarligt for et minimum af sikkerhed og driftsstabilitet.

Vi har besluttet at få belyst problematikken ved at forhøre os hos nogle konsulentfirmaer om, i hvor høj grad det blandede miljø på det administrative net er et sikkerhedsproblem, og om vi i givet fald kan gøre noget for at afhjælpe det.

Det er vigtigt, at vi som offentlig institution ikke kun på mail-niveau, som jo nu sikres hos alle via en Comendo-løsning, men også mere generelt holder et vist sikkerhedsniveau. Det er ikke, fordi jeg går ind for både livrem og seler, men sikkerhed og oppetid er tæt knyttet sammen, og der er ingen der interesserede i, at netværk eller servere går ned i arbejdstiden, hvis det kan undgås med lidt dialog og forberedelse.

**Supportermøde**

Rødovre var hurtigt ude og invitere. Den 18. marts kl. 10 på rødovre.

Foreløbig dagsorden:

* HTG : Styring af iPads/Mac computere (MDM Server/VPP) Licensstyring
* ITF : Moodle opgradering
* ITF : SLA
* ITF : status vedrørende flytning af brugerdata (på pæd)
* Evt.

PS. Mangler stadig tilmeldinger!